ddrg/super_eurlex huggingface dataset:
Úradný vestník L 346 , 31/12/2003 S. 0012 - 0012



Nariadenie Komisie (ES) č. 2332/2003 z 30. decembra 2003, ktorým sa stanovuje výnimka z nariadenia (ES) č. 2535/2001, pokiaľ ide o lehotu na podávanie žiadostí o licencie na dovoz mliečnych výrobkov v rámci kvót KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], a najmä na jeho články 26 ods. 3 a 29 ods. 1, keďže: (1) Nariadenie Komisie (ES) č. 2535/2001 zo 14. decembra 2001, ktorým sa stanovujú vykonávacie pravidlá k nariadeniu Rady (ES) č. 1255/1999, pokiaľ ide o dovozný režim na mlieko a mliečne výrobky a otvorenie colných kvót2, v kapitole I hlavy 2 okrem iného stanovuje rozpis množstiev, ktoré sa majú doviezť v každom polročnom období v rámci niektorých colných kvót a lehoty na podávanie príslušných žiadostí o dovozné licencie. (2) Podľa článku 14 ods. 1 nariadenia (ES) č. 2535/2001 je možné podať žiadosti o licencie len počas prvých desať dní každého polročného obdobia. (3) Zámerom je obmedziť v januári roku 2004 otvorenie kvót uvedených v kapitole I hlavy 2 spomenutého nariadenia na rok WTO (od 1. júla do 30. júna) na množstvá zodpovedajúce štyrom mesiacom namiesto šiestich mesiacov, aby sa hospodárske subjekty v nových členských štátoch, ktoré pristúpia ku spoločenstvu 1. mája 2004, mohli podieľať na dodatočnej časti týchto kvót, ktorá bude pridelená v máji 2004 na množstvá zodpovedajúce dvojmesačnej kvóte. (4) Do ukončenia postupov na prijatie a zverejnenie uvedených ustanovení a v záujme právnej istoty je potrebné odložiť lehotu na podávanie žiadostí stanovenú v článku 14 ods. 1 nariadenia (ES) č. 2535/2001 a stanoviť výnimku z uvedeného článku. (5) Opatrenia tohto nariadenia sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Na základe výnimky z článku 14 ods. 1 nariadenia (ES) č. 2535/2001 je možné na obdobie od 1. januára do 30. apríla 2004 podávať žiadosti o dovozné licencie na kvóty uvedené v prílohe I. A, v prílohe I. B bodoch 5 a 6, v prílohe I. F a v prílohe I. H spomenutého nariadenia len v období od 12. do 16. januára 2004. Článok 2 Toto nariadenie nadobúda účinnosť dňom uverejnenia v Úradnom vestníku Európskej únie. Bude sa uplatňovať od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. decembra 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1787/2003 (Ú. v. EÚ L 270, 21.10.2003, s. 121). --------------------------------------------------
Úradný vestník L 346 , 31/12/2003 S. 0017 - 0018



Nariadenie Komisie (ES) č. 2335/2003 z 30. decembra 2003 stanovujúce na rok 2004 výnimku z nariadenia (ES) č. 2402/96, pokiaľ ide o colné kvóty pre maniokový škrob KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o uplatňovaní koncesií stanovených v rámci harmonogramu CXL vypracovaného na základe záverov rokovaní XXIV.6 GATT [1], najmä na jeho článok 1 ods. 1, so zreteľom na rozhodnutie Rady 96/317/ES z 13. mája 1996 týkajúce sa uzatvorenia výsledkov konzultácií s Thajskom podľa Všeobecnej dohody o clách a obchode (GATT) článku XXIII [2], najmä na jeho článok 3, keďže: (1) Dovozcovia z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a zo Slovenska by mali mať výhody z ustanovení nariadenia Komisie (ES) č. 2402/96 zo 17. decembra 1996, ktorým sa otvárajú a stanovujú pravidlá pre určité ročné colné kvóty pre sladké zemiaky a maniok [3]. (2) Aby sa predišlo nezrovnalostiam na trhu je potrebné pre rok 2004, odlišne od nariadenia (ES) č. 2402/96, rozdeliť ročné dovozné kvóty pre maniokový škrob na dve subkvóty. (3) Opatrenia podľa ustanovení tohto nariadenia sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 1. Odlišne od článku 1 ods. 3 nariadenia (ES) č. 2402/96 sa na rok 2004 ročná colná kvóta pre dovoz 10000 ton maniokového škrobu podľa uvedeného článku do spoločenstva rozdelí na dve subkvóty podľa časti A prílohy k tomuto nariadeniu. 2. Odlišne od článku 1 ods. 4 nariadenia (ES) č. 2402/96 sa na rok 2004 dodatočná autonómna ročná colná kvóta pre dovoz 10500 ton maniokového škrobu podľa uvedeného článku, z ktorého je 10000 ton vyhradených pre Thajsko, do spoločenstva rozdelí na dve subkvóty podľa časti B prílohy k tomuto nariadeniu. Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskej únie. Bude sa uplatňovať od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. decembra 2003 Za Komisiu Franz Fischler člen Komisie [1] Ú. v. ES L 146, 20.6.1996, s. 1. [2] Ú. v. ES L 122, 22.5.1996, s. 15. [3] Ú. v. ES L 327, 18.12.1996, s. 14 -------------------------------------------------- PRÍLOHA Rozdelenie ročných dovozných kvót pre maniok v roku 2004 A. Ročná colná kvóta pre dovoz 10000 ton maniokového škrobu podľa ustanovení článku 1 ods. 3 nariadenia (ES) č. 2402/96 do spoločenstva sa pre rok 2004 rozdelí takto: - od 1. januára do 30. apríla 2004: 3333 ton - od 1. mája do 31. decembra 2004: 6667 ton. A. Dodatočná autonómna ročná colná kvóta pre dovoz 10500 ton maniokového škrobu podľa ustanovenia článku 1 ods. 4 nariadenia (ES) č. 2402/96, z ktorého je 10000 ton vyhradených pre Thajsko, do spoločenstva sa pre rok 2004 rozdelí takto: Obdobie | Dovozná kvóta | Pre Thajské kráľovstvo je z nej vyhradených | Od 1. januára do 30. apríla 2004: | 3500 ton | 3333 ton | Od 1. mája do 31. decembra 2004: | 7000 ton | 6667 ton | --------------------------------------------------
Úradný vestník L 345 , 31/12/2003 S. 0018 - 0018



Nariadenie Rady (ES) č. 2320/2003 zo 17. decembra 2003, ktorým sa mení a dopĺňa nariadenie (EHS) č. 1696/71o spoločnej organizácii trhu s chmeľom RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37 odsek 2 pododsek 3, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], so zreteľom na stanovisko Výboru regiónov, keďže: (1) Článok 12 ods. 5 písm. a) nariadenia Rady (EHS) č. 1696/71 [3] stanovuje čiastku podpory na hektár chmeľu vyrobeného v spoločenstve na obdobie ôsmich rokov, počínajúc zberom roku 1996 až po zber roku 2003. (2) Hodnotiaca správa, ktorú musí predložiť Komisia Rade podľa článku 18 ods. 2 nariadenia Rady (EHS) č. 1696/71 pred 31. decembrom 2003, sa týka všetkých ustanovení o spoločnej organizácii trhu s dôrazom na osobitné opatrenia. K hodnoteniu sa môžu pripojiť návrhy. V rámci uvedeného treba dať možnosť na dôkladnú diskusiu o celom odvetví chmeľu. Aby sa taká diskusia mohla uskutočniť a s prihliadnutím na to, že snaha o rovnováhu na trhu je v prípade chmeľu stále aktuálna, malo by sa obdobie, na ktoré bola stanovená čiastka podpory, predĺžiť o jeden rok. (3) Výrobná spoločnosť môže zadržať až 20 % podpory na financovanie osobitných opatrení zameraných na prispôsobenie sa potrebám trhu, pričom je toto zadržanie možné kumulovať počas obdobia troch rokov. Pretože sa o jeden rok navrhuje predĺžiť opatrenie o výrobnej podpore, musí sa o jeden rok predĺžiť aj hranica kumulovateľného obdobia. (4) Nariadenie Rady (EHS) č. 1696/71 by sa preto malo príslušne zmeniť a doplniť, PRIJALA TOTO NARIADENIE: Článok 1 Článok 12 odsek 5 nariadenia Rady (EHS) č. 1696/71 sa mení a dopĺňa takto: 1. písmeno a) znie: "a) Čiastka tejto podpory na hektár je rovnaká pre všetky skupiny odrôd. Stanovuje sa od zberu 1996 na obdobie deväť rokov na 480 EUR/ha."; 2. písmeno d) znie: "d) zadržanie podpory je možné kumulovať na obdobie nanajvýš štyroch rokov; na konci tohto obdobia musí byť podpora v plnej miere vyčerpaná." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 2003 Za Radu predseda G. Alemanno [1] Stanovisko z 18. novembra 2003 (zatiaľ ešte nebolo uverejnené v úradnom vestníku). [2] Stanovisko z 10. decembra 2003 (zatiaľ ešte nebolo uverejnené v úradnom vestníku). [3] Ú. v. ES L 175, 4.8.1971, s. 1. Nariadenie naposledy zmenené a doplnené nariadením (ES) č. 1514/2001 (Ú. v. ES L 201, 26.7.2001, s. 8). --------------------------------------------------
Úradný vestník L 124 , 20/05/2003 S. 0017 - 0018



Nariadenie Komisie (ES) č. 865/2003 z 19. mája 2003, ktorým sa dopĺňa príloha nariadenia (ES) č. 2400/96 (Cítricos Valencianos alebo Cítrics Valencians) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu pre poľnohospodárske produkty a potraviny [1], naposledy zmenené a doplnené nariadením (ES) č. 692/2003 [2], a najmä na jeho článok 6 ods. 3 a 4, keďže: (1) Španielsko poslalo Komisii v súlade s článkom 5 nariadenia (EHS) č. 2081/92 žiadosť o registráciu názvu "Cítricos Valencianos" alebo "Cítrics Valencians" ako zemepisného označenia. (2) V súlade s článkom 6 ods. 1 tohto nariadenia žiadosť spĺňala všetky jeho stanovené požiadavky a najmä obsahovala všetky informácie požadované v súlade s jeho článkom 4. (3) Komisii nebola doručená žiadna námietka podľa článku 7 nariadenia (EHS) č. 2081/92 po uverejnení daného názvu tejto prílohy v Úradnom vestníku Európskych spoločenstiev [3]. (4) Názov sa preto má uviesť v "Registri chránených označení pôvodu a chránených zemepisných označení" a ochraňovať v spoločenstve ako chránené zemepisné označenie. (5) Príloha tohto nariadenia dopĺňa prílohu nariadenia (ES) č. 2400/96 [4], naposledy zmeneného a doplneného nariadením (ES) č. 617/2003 [5], PRIJALA TOTO NARIADENIE: Článok 1 Názov v tejto prílohe je pridaný do prílohy nariadenia (ES) č. 2400/96 a zapísaný ako chránené zemepisné označenie(CHZO) v "Registri chránených označení pôvodu a chránených zemepisných označení" ustanoveného v článku 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť v dvadsiaty deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. mája 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 99, 17.4.2003, s. 1. [3] Ú. v. ES C 204, 28.8.2002, s. 6. (Cítros Valencianos alebo Cítrics Valencians) [4] Ú. v. ES L 327, 18.12.1996, s. 11. [5] Ú. v. ES L 89, 5.4.2003, s. 3. -------------------------------------------------- PRÍLOHA PRODUKTY URČENÉ NA ĽUDSKÚ KONZUMÁCIU UVEDENÉ V PRÍLOHE I K ZMLUVE O ES Ovocie, zelenina a obilniny ŠPANIELSKO Cítricos Valencianos alebo Cítrics Valencians.(CHZO) --------------------------------------------------
Úradný vestník L 046 , 20/02/2003 S. 0019 - 0019



Nariadenie Komisie (ES) č. 317/2003 z 19. februára 2003, ktorým sa dopĺňa príloha k nariadeniu (ES) č. 2301/97 o zápise určitých názvov do Registra osvedčení osobitných znakov stanoveného nariadením Rady (EHS) č. 2082/92 o osvedčeniach osobitných znakov poľnohospodárskych výrobkov a potravín (Karjalanpiirakka) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2082/92 zo 14. júla 1992 o osvedčeniach osobitných znakov poľnohospodárskych výrobkov a potravín [1], najmä na jeho článok 9 ods. 1, keďže: (1) v súlade s článkom 7 nariadenia (EHS) č. 2082/92 zaslalo Fínsko žiadosť Komisii o zápis názvu "Karjalanpiirakka" do Registra osvedčení osobitných znakov; (2) popis "zaručená tradičná špecialita" sa môže použiť s názvami zapísanými v tomto registri; (3) podľa článku 8 uvedeného nariadenia nebola Komisii zaslaná žiadna námietka ohľadom názvu stanoveného v prílohe k tomuto nariadeniu po uverejnení v Úradnom vestníku Európskych spoločenstiev [2]; (4) preto by sa názov stanovený v prílohe mal zapísať do Registra osvedčení osobitných znakov, a tým byť chránený ako zaručená tradičná špecialita v rámci spoločenstva podľa článku 13 ods. 2 nariadenia (EHS) č. 2082/92; (5) príloha k tomuto nariadeniu dopĺňa prílohu k nariadeniu Komisie (ES) č. 2301/97 [3], naposledy zmenenému a doplnenému nariadením (ES) č. 1285/2002 [4]; PRIJALA TOTO NARIADENIE: Článok 1 Názov v prílohe k tomuto nariadeniu sa týmto pridáva do prílohy k nariadeniu (ES) č. 2301/97 a zapisuje do Registra osvedčení osobitných znakov v súlade s článkom 9 ods. 1 nariadenia (EHS) č. 2082/92. Bude chránený v súlade s článkom 13 ods. 2 príslušného nariadenia. Článok 2 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. februára 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 9. [2] Ú. v. ES C 102, 27.4.2002, s. 14. [3] Ú. v. ES L 319, 21.11.1997, s. 8. [4] Ú. v. ES L 187, 16.7.2002, s. 21. -------------------------------------------------- PRÍLOHA Chlieb, pečivo, koláčiky, cukrárske výrobky, sušienky a ostatný pekárenský tovar - Karjalanpiirakka --------------------------------------------------
Úradný vestník L 327 , 16/12/2003 S. 0015 - 0015



Nariadenie Komisie (ES) č. 2187/2003 z 15. decembra 2003, ktorým sa mení a dopĺňa nariadenie (ES) č. 639/2003, pokiaľ ide o miesto prvej vykládky v tretej krajine konečného určenia pri cestnej preprave KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], a najmä na jeho článok 33 ods. 12, keďže: (1) Podľa článku 3 ods. 1 písm. b) nariadenia Komisie (ES) č. 639/2003 z 9. apríla 2003 stanovujúceho vykonávacie pravidlá k nariadeniu Rady (ES) č. 1254/1999, pokiaľ ide o požiadavky na poskytovanie vývozných náhrad na ochranu živého hovädzieho dobytka počas prepravy [2], prechádzajú zvieratá na mieste prvej vykládky v tretej krajine konečného určenia zverolekárskou kontrolou. (2) Ak sa zvieratá prepravujú do krajiny konečného určenia cestnou dopravou, môžu sa pred koncom cesty vyložiť, aby sa vyhovelo ustanoveniam o čase jazdy a odpočinku podľa smernice 91/628/EHS z 19. novembra 1991 o ochrane zvierat počas prepravy [3]. Kontrola podľa článku 3 ods. 1 písm. b) by sa však mala vykonať na mieste konečnej vykládky zvierat z dopravného prostriedku, nie na mieste, kde sa jazda preruší, aby si zvieratá odpočinuli, nakŕmili sa alebo napojili. (3) Je tiež vhodné dať vývozcovi možnosť, aby toto ustanovenie uplatnil odo dňa uplatňovania nariadenia (ES) č. 639/2003. (4) Nariadenie (ES) č. 639/2003 by sa preto malo príslušne zmeniť a doplniť. (5) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V článku 1 nariadenia (ES) č. 639/2003 sa doplní nasledujúci odsek: "Na účely tohto nariadenia sa v prípade cestnej dopravy za "prvé miesto vykládky v tretej krajine konečného určenia" považuje miesto, na ktorom sa z cestného dopravného prostriedku s konečnou platnosťou vyloží prvé zviera, a to s vylúčením miesta, kde sa jazda preruší, aby si zvieratá odpočinuli, nakŕmili sa alebo napojili." Článok 2 Toto nariadenie nadobúda účinnosť deň nasledujúci po dni jeho uverejnenia v Úradnom vestníku Európskej únie. Uplatňuje sa na vývozné prehlásenia prijaté od 1. júla 2004. Na žiadosť vývozcu však platí od dátumu nadobudnutia účinnosti pre vývozné prehlásenia prijaté od 1. októbra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. decembra 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1). [2] Ú. v. EÚ L 93, 10.4.2003, s. 10. [3] Ú. v. ES L 340, 11.12.1991, s. 17. Smernica naposledy zmenená a doplnená nariadením (ES) č. 806/2003. --------------------------------------------------
Úradný vestník L 326 , 13/12/2003 S. 0004 - 0005



Nariadenie Komisie (ES) č. 2170/2003 z 12. decembra 2003, ktorým sa opravuje nariadenie (ES) č. 701/2003 o stanovení podrobných vykonávacích pravidiel nariadenia Rady (ES) č. 2286/2002, pokiaľ ide o dojednania uplatniteľné na dovoz určitých výrobkov z hydinového mäsa a vajec s pôvodom z afrických, karibských a tichomorských štátov (štáty AKT) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami [1], najmä na jeho článok 3, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [2], najmä na jeho článok 3, so zreteľom na nariadenie Rady (ES) č. 2286/2002 z 10. decembra 2002 o dojednaniach uplatniteľných na poľnohospodárske výrobky a tovary pochádzajúce zo spracovania poľnohospodárskych výrobkov s pôvodom z afrických, karibských a tichomorských štátov (štáty AKT) a zrušujúce nariadenie (ES) č. 1706/98 [3], najmä na jeho článok 5, keďže: (1) V článku 2 prílohy k nariadeniu Komisie (ES) č. 701/2003 [4], a ak sa to týka francúzskej a gréckej verzie, v článku 1 ods. 2 sa zistila chyba. Musia sa preto urobiť potrebné zmeny. (2) Opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nariadenie (ES) č. 701/2003 sa týmto opravuje takto: 1. v článku 2 sa úvodná veta nahrádza takto: "Ročné colné kvóty uvedené v prílohe I sa časovo rozdeľujú takto:"; 2. príloha I k uvedenému nariadeniu sa nahrádza prílohou k tomuto nariadeniu. Článok 2 Týka sa iba francúzskej verzie. Článok 3 Týka sa iba gréckej verzie. Článok 4 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. decembra 2003 Za Komisiu Franz Fischler člen Komisie [1] Ú. v. ES L 282, 1.11.1975, s. 49. Nariadenie naposledy zmenené a doplnené nariadením (ES) č. 806/2003 (Ú. v. ES L 122, 16.5.2003, s. 1). [2] Ú. v. ES L 282, 11.11.1975, s. 77. Nariadenie naposledy zmenené a doplnené nariadením (ES) č. 806/2003. [3] Ú. v. ES L 348, 21.12.2002, s. 5. [4] Ú. v. ES L 99, 17.4.2003, s. 32. -------------------------------------------------- PRÍLOHA " „PRÍLOHA I Výrobky uvedené v článku 1 ods. 3 prílohy II k nariadeniu (ES) č. 2286/2002, ktoré spĺňajú podmienky na zníženie cla na základe kvóty Poradové číslo | Číslo kvóty | Číselný znak KN | Zníženie cla (%) | Ročné množstvo (tony) | 09.4024 | Q3 | 0207 | 65 | 400 | 09.4025 | Q4 | 160231160232160239 | 65 | 500 | " --------------------------------------------------
Úradný vestník L 133 , 29/05/2003 S. 0061 - 0061



Nariadenie Komisie (ES) č. 940/2003 z 28. mája 2003 o žiadostiach o dovoznú licenciu pre ryžu pochádzajúcu a dovážanú z Egypta v rámci colnej kvóty stanovenej v nariadení Komisie (ES) č. 196/97 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [1], naposledy zmenené a doplnené nariadením Komisie (ES) č. 411/2002 [2], so zreteľom na nariadenie Rady (ES) č. 2184/96 z 28. októbra 1996 o dovoze ryže pochádzajúcej a dovážanej z Egypta do spoločenstva [3], so zreteľom na nariadenie Komisie (ES) č. 196/97 z 31. januára 1997, ktorým sa ustanovujú podrobné pravidlá uplatňovania nariadenia Rady (ES) č. 2184/96 o dovoze ryže pochádzajúcej a dovážanej z Egypta do spoločenstva [4], najmä na druhý pododsek jeho článku 4 ods. 3, keďže: (1) Článok 4 ods. 3 nariadenia Komisie (ES) č. 196/97 ustanovuje, že spoločenstvo musí stanoviť jednotnú percentuálnu sadzbu zníženia pre požadované množstvá, ak sa žiadosti o dovoznú licenciu týkajú väčšieho množstva ako je množstvo, ktoré sa môže prideliť. Tento článok taktiež stanovuje, že Komisia musí členským štátom oznámiť svoje rozhodnutie do 10 pracovných dní odo dňa, v ktorý boli podané žiadosti o licenciu. (2) Žiadosti o dovoznú licenciu pre ryžu patriacu pod číselný znak KN 1006 podané od 1. septembra 2001 do 19. mája 2003 sa vzťahujú na množstvo 32065 ton, pričom najvyššie množstvo, ktoré sa môže prideliť, je 32000 ton ryže patriacej pod uvedený číselný znak. (3) Jednotná percentuálna sadzba stanovená v článku 4 ods. 3 nariadenia (ES) č. 196/87 by sa preto mala stanoviť pre žiadosti o dovoznú licenciu podané 19. mája 2003 a požívajúce výhody zo znížených ciel stanovených v nariadení (ES) č. 2184/96. (4) Na prebiehajúci hospodársky rok by sa nemali vydávať už žiadne licencie povoľujúce znížené clá. (5) Vzhľadom na jeho účel by malo toto nariadenie nadobudnúť účinnosť v deň jeho uverejnenia v Úradnom vestníku Európskych únie, PRIJALA TOTO NARIADENIE: Článok 1 Žiadosti o dovoznú licenciu pre ryžu patriacu pod číselný znak KN 1006 a požívajúce výhody zo znížených ciel stanovených v nariadení (ES) č. 2184/96, podané 19. mája 2003 a oznámené Komisii, podnietia vydávanie licencií pre požadované množstvá vynásobené percentuálnou sadzbou zníženia 24,475. Článok 2 Dovozné licencie podľa nariadenia (ES) č. 2148/96 sa už naďalej nevydávajú pre žiadosti o licencie pre ryžu patriacu pod číselný znak KN 1006 podané 20. mája 2003 a neskôr. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. mája 2003 Za Komisiu J. M. Silva Rodríguez generálny riaditeľ pre poľnohospodárstvo [1] Ú. v. ES L 329, 30.12.1995, s. 18. [2] Ú. v. ES L 62, 5.3.2002, s. 27. [3] Ú. v. ES L 292, 15.11.1996, s. 1. [4] Ú. v. ES L 31, 1.2.1997, s. 53. --------------------------------------------------